Nicolaus Dendias

Nicolaus Georgius Spyridonis f. Dendias, litteris Graecis Νικόλαος-Γεώργιος Σπυρίδωνος Δένδιας sed multo saepius Νίκος Δένδιας (Corcyrae natus die 7 Octobris 1959) est iuris consultus et politicus Graeciae.

Parentibus e Paxo ortis, Corcyrae partim educatus est sed stipendii gratia collegium Athenarum frequentavit. Alumnus est universitatis Athenarum, collegii Universitatis Londiniensis scholaeque Scientiarum Oeconomicarum Londiniensis. Iuri praecipue maritimo et criminali studuit. Iuris consultus postea operam dedit, sed sodalis est iam ab anno 1978 factionis Novae democratiae. Legatus est parlamento Graeco ab anno 2004 pro insula Corcyra. A die 8 Ianuarii 2009 usque ad 7 Octobris 2009 minister ab iustitia meruit, primo ministro Constantino Caramanli. Mox primo ministro Antonio Samara minister a securitate civili ab 21 Iunii 2012, minister ab evolutione ab 10 Iunii 2014, minister a munitione nationali ab 3 Novembris huius anni ad 27 Ianuarii 2015. Factione iterum in comitiis victore, primo ministro Cyriaco Metsotaci, die 9 Iulii 2019 minister a rebus externis promotus est.

 Bibliographia 
 "Νίκος Δένδιας: Θα είμαι υποψήφιος στο Νότιο Τομέα της Αθήνας" in I Efimerida (12 Novembris 2018)

 Nexus externi 

 Vita apud parlamentum Graecum
 Situs privatus

Categoria:Nati 1959
Categoria:Homines vivi
Categoria:Politici Graeciae
Categoria:Incolae Corcyrae
Categoria:Ministri iustitiae
Categoria:Ministri rerum externarum
Categoria:Alumni Universitatis Athenarum
Categoria:Alumni Collegii Universitatis Londiniensis
Categoria:Alumni Scholae Scientiarum Oeconomicarum et Politicarum Londiniensis
Categoria:Alumni Collegii Athenarum